Željka Antunović
Željka Antunović (Virovitica, 15. rujna 1955.), hrvatska političarka.

Biografija 
Političku karijeru je započela početkom 1990-ih u Socijaldemokratskoj stranci Hrvatske, maloj stranci lijevog centra koja se 1994. godine zajedno sa Strankom demokratskih promjena (bivšim Savez komunista Hrvatske) ujedinila u današnji SDP.

Bila je vijećnica u Skupštini Grada Zagreba (od 1993. do 1995., te od 1997. do 1998.), a saborskom je zastupnicom izabrana u četiri saziva: 1995., 2000., 2003. i 2008. 

Od 2000. do 2003. bila je potpredsjednica Vlade Republike Hrvatske za društvene 
djelatnosti i ljudska prava u kojoj je predsjedavala vladinim  Povjerenstvima za ljudska prava i ravnopravnost spolova. Ministricom obrane imenovana je 2002. godine. 

U šestom sazivu Hrvatskog sabora izabrana je za potpredsjednicu Hrvatskog sabora iz redova oporbe.

Bila je članica Predsjedništva Hrvatske socijaldemokratske stranke, prije ujedinjenja te stranke sa SDP-om.

Bila je prva predsjednica Socijaldemokratskog foruma žena SDP-a, od 1995. do 1999.

Od 2000. izabrana za potpredsjednicu Socijaldemokratske partije, a od 2004. je zamjenica predsjednika stranke. 

Nakon smrti predsjednika Ivice Račana se u proljeće 2007. natjecala na izborima za predsjednika SDP, ali je zajedno sa Toninom Piculom eliminirana u prvom krugu, ostavši iza Milana Bandića i Zorana Milanovića, koji je na kraju postao novi predsjednik.

15. ožujka 2008. na sjednici Glavnog odbora stranke podnijela je ostavku na mjesto zamjenice predsjednika SDP-a zbog nezadovoljstva načinom rada predsjednika stranke Zorana Milanovića, a posebice „narušenim zajedništvom unutar stranke“ i odnosom SDP-a prema potencijalnim koalicijskim partnerima.

Izvori 

Hrvatski političari
Članovi Socijaldemokratske partije Hrvatske
Ministri u Vladi Republike Hrvatske
Biografije, Virovitica